**Postopek podajanja predlogov za plesne nagrade LOK**

Predloge za prejemnika nagrade lahko podajo posamezniki ter kulturne ustanove, društva ali zavodi. Predlog mora vsebovati:

* navedbo kandidata ali skupine kandidatov,
* življenjepis kandidata ali skupine kandidatov,
* obrazložitev predloga,
* navedbo predlagatelja,
* priložen posnetek AV dela **-** to ne velja za nagrado častni LOK**,** saj gre za življenjski opus prepoznavnega avtorja.

Predlogi morajo biti oddani na naslov društva DSI najkasneje do **5.5.2023 do polnoči**, s priporočeno pošto ali po elektronski pošti s povratnico.

Posnetek je potrebno poslati elektronsko (povezava do strežnika, z odjemalnikom datotek idr.) ali izjemoma fizično na USB-ključku oziroma nosilcu slike, ki je trenutno v splošni rabi.

Dokumentov, poslanih po redni pošti, DSI SPU ne vrača. Na poštni ovojnici ali v zadevi e-poštnega sporočila mora biti jasno zapisano **“nagrade SPU”**. Predlogi, poslani po določenem roku, ne bodo upoštevani.

Za vse dodatne informacije smo vam na voljo preko e-pošte info@drustvodsi.si.

**Naslov**

Društvo slovenskih avdiovizualnih igralcev - Sekcija plesnih ustvarjalcev

Kersnikova 12

1000 Ljubljana

Slovenija